laion/Wikipedia-Exotic huggingface dataset:
זנבזיף כספי

זנבזיף כספי (שם מדעי: Lepisma saccharina), הידוע גם בשם העממי "דגיג כסף הסוכר" או "דג הכסף" (מ-Silverfish באנגלית) הוא חרק מחוסר כנפיים זריז. המין קיבל את שמו בשל הגוון האפור-כסוף של גופו. הוא ניזון מחומרים שמוצאם צמחי, במיוחד פחמימות כדוגמת סוכרים ועמילנים, תזונה שהיא המקור לשמו המדעי. זנבזיף כספי הוא המין המוכר ביותר לאדם בסדרת דגיגי כסף (Thysanura). אורכו של הזנבזיף הכספי הוא בערך סנטימטר אחד, מחושיו ארוכים ודמויי חוט. מקור הברק המתכתי של גופו הוא בקשקשים כסופים המופיעים לאחר הנשל השלישי. לזנבזיף נדרשים לפחות ארבעה חודשים כדי לגדול לצורתו הבוגרת, ולעיתים נדרשות עד שלוש שנים לשם כך, בהתאם לתנאי מחייתו. בטמפרטורת החדר גדל החרק לחרק בוגר בתוך שנה. אורך חייו נע בין שנתיים לשמונה שנים. זנבזיף שחי תקופת חיים מלאה מתנשל בערך שמונה פעמים, אך כיוון שהחרק גדל כל הזמן, הוא מסוגל להתנשל עד ארבע פעמים בשנה. כאשר הטמפרטורה היא בין 20°C ל־30°C תטיל הנקבה כמאה ביצים. לשם כך היא מעדיפה סדקים וחרכים. זנבזיף יכול להתרבות גם בסביבה קרה ויבשה. בשל אופיו הלילי, התבררה צורת ההזדווגות של החרק רק לאחרונה. הזכר והנקבה מתרוצצים בהתרגשות במשך כל התהליך. הזכר מטיל ספרמטופור, נרתיק זרע מכוסה בקרום דקיק; הנקבה מאתרת את הנרתיק ונוטלת אותו לצורך ההפריה. המזון המועדף על הזנבזיף הוא חומר המכיל עמילן או רב־סוכרים כדוגמת דקסטרין שבדבקים וכריכות ספרים, תצלומים, סוכר, שיער, קשקשים ואשפה. הוא אינו נרתע מחומרים כדוגמת כותנה, פשתן, משי וסיבים מלאכותיים, חרקים מתים והעור שהשיל. בתקופת רעב, מסוגל הזנבזיף לאכול מוצרי עור ובדים העשויים מסיבים סינתטיים. עם זאת, הוא מסוגל לרעוב במשך חודשים מבלי שהדבר יגרום נזק לגופו. זנבזיפים מופיעים במגורי אדם, בדומה לזנבזיף הבית (Thermobia domestica). ניתן למצוא אותם, בין השאר, מתחת למקררים או בשירותים מחוממים, אם הסדקים והבקיעים במרצפות מאפשרים תנאי מחיה פוטנציאליים עבור זנבזיפים. הם נוהגים לכרסם ספרים, טפטים ובדים. זנבזיפי הבית מעדיפים תנאים חמימים יותר, וניתן למצוא אותם במאפיות, שם הם ניזונים מקמח ומלחם, וכן במוצרי מזון אחרים שהם יכולים למצוא. האויב הטבעי של הזנבזיף הוא חרק הידוע בשם צבתן (Forficula auricularia).[דרוש מקור] אף שהזנבזיף נחשב מזיק, הנזק שהוא גורם זניח ואין לו השפעה מזיקה לבריאות. במבנים יכולים זנבזיפים להתקיים רק בסביבות שבהן קיימים סדקים ולחות. אם שני תנאים אלה ייעלמו, ייעלם גם הזנבזיף. אפשר להשתמש במגוון דרכים אחרות על מנת להדביר או לצמצם מאוד את אוכלוסיית זנבזיף, אם כי רק זמנית. יחס של 50:50 של תמיסת בור וסוכר הוא פיתיון אמין כדי להרוג זנבזיף. ריח של תמיסת מלחי אמוניה ירחיק זנבזיף בתוך 24 שעות. ניתן ללכוד זנבזיף באמצעות התזת טיח על בד כותנה לבן לח, והנחתו בפינה למשך הלילה סמוך למחבואו של הזנבזיף. דרך נוספת ללכוד זנבזיף היא להניח תפוח אדמה מרוסק על לוח ליד מחבואם למשך הלילה. הם יזחלו לתוך תפוח האדמה כדי לאכול ממנו. זנבזיף כספי, באתר ITIS (באנגלית) זנבזיף כספי, באתר NCBI (באנגלית) זנבזיף כספי, באתר Animal Diversity Web (באנגלית) זנבזיף כספי, באתר האנציקלופדיה של החיים (באנגלית) זנבזיף כספי, באתר GBIF (באנגלית) זנבזיף כספי, באתר אנציקלופדיה בריטניקה (באנגלית) הדברת דגי כסף הדברת מזיקים – עשה זאת בעצמך (באנגלית) "זנבזיף כספי" באנציקלופדיית החי והצומח של ארץ ישראל, כרך 3 – "חרקים", בעריכת יהושע קוגלר, הוצאת משרד הביטחון , עמ' 45
אלווארו אוריבה

אלווארו אוריבה ולס (בספרדית: Álvaro Uribe Vélez), הוא הנשיא ה-31 של קולומביה שכיהן בין השנים 2002 ל-2010. אוריבה נולד במדיין שבקולומביה. למד משפטים באוניברסיטת הרווארד. הוא כיהן כראש העירייה בשנות השמונים וכמושל אנטיוקיה בשנות התשעים של המאה ה-20. היה ראש העירייה של העיר מדיין בסוף שנת 1982. בשנים 1986-1994 ומשנת 2014 ועד היום חבר בסנאט של קולומביה. בשנת 2002 החל את תקופת כהונתו כנשיא קולומביה, ונבחר שוב בשנת 2006 לקדנציה שנייה. בתקופת כהונתו בת שמונה השנים הכריז מלחמת חורמה על ארגון הFARC, שרצח את אביו וניסה להתנקש פעמים רבות בחייו, והצליח להחליש אותו בסיוע ארצות הברית באופן משמעותי ביותר, ולהזרים השקעות רבות למדינה, דברים שגרמו לו להיות מאוד פופולרי בעיני הציבור הרחב. יוזמה לשנות את החוק ולהריץ אותו לקדנציה שלישית לנשיאות נעצרה לאחר שבית המשפט החוקתי, קבע שהדבר בניגוד לחוקה. היה מסוכסך עם הוגו צ'אווס נשיא ונצואלה והיה אחד מיריביו הגדולים. בשנת 2009 קיבל מדליית החירות הנשיאותית. מדיה וקבצים בנושא אלווארו אוריבה בוויקישיתוף אתר האינטרנט הרשמי של אלווארו אוריבה (בספרדית) אלווארו אוריבה, ברשת החברתית פייסבוק אלווארו אוריבה, ברשת החברתית אקס (טוויטר) אלווארו אוריבה, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הנסיכה שארלוט מוויילס

הנסיכה שארלוט מוויילס (באנגלית: Princess Charlotte Augusta of Wales; ‏7 בינואר 1796 - 6 בנובמבר 1817) הייתה בתם היחידה של ג'ורג', הנסיך מוויילס, שהיה יורש העצר הבריטי (לימים ג'ורג' הרביעי, מלך הממלכה המאוחדת) ואשתו הנסיכה קרולינה מבראונשווייג-וולפנביטל. הנסיכה שארלוט נפטרה בהיותה בת 21 במהלך הלידה של בנה בכורה. אילו הייתה מאריכה ימים וחיה אחרי סבה, המלך ג'ורג' השלישי, ואביה, ג'ורג' הרביעי, היא הייתה הופכת למלכת בריטניה. שארלוט נולדה ב-7 בינואר 1796 בבית קרלטון, לונדון, לג'ורג', נסיך ויילס ולקרולינה מבראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה. נישואי הוריה של שארלוט עלו על שרטון עוד בטרם לידתה. היא גדלה תחת השגחתו של אביה, ואילו אמה לא יכלה לבקר אותה אלא לעיתים נדירות בלבד, בטרם עזבה לצמיתות את בריטניה. בשנת 1816 פגשה שארלוט את לאופולד, נסיך סקסוניה-גותה-זאלפלד. בתחילה סלדה שארלוט מלאופולד, אולם לבסוף היא נענתה לחיזוריו והזוג התחתן בסוף אותה שנה. הזוג נעשה פופולרי ביותר בחיי החברה של בריטניה. הם בילו את ימי נישואיהם בין ביתם בקלרמונט פארק לדירתם בלונדון. בתחילת 1817 הרתה שארלוט, אך ההיריון הסתיים באסון. שארלוט נפטרה ב-6 בנובמבר 1817, לאחר צירי לידה קשים. התינוק נולד מת. דבר מותה של הנסיכה הפופולרית מוויילס הכה את תושבי בריטניה באבל כבד. שארלוט הייתה סמל לתקווה לעתיד בית המלוכה בבריטניה לאחר שלטונו הממושך של סבה חולה הנפש ואביה מרובה השערוריות. מותה של הנסיכה שארלוט אילץ את דודיה להינשא ולהעמיד צאצאים אשר יוכלו לרשת, ביום מן הימים, את כס המלוכה הבריטי. דודה של שארלוט, אדוארד, הדוכס מקנט, נישא לגיסתה של שארלוט, ויקטוריה, נסיכת סקסוניה-קובורג-זאלפלד, אחותו של הנסיך לאופולד. מנישואים אלה נולדה הנסיכה ויקטוריה, לימים ויקטוריה, מלכת הממלכה המאוחדת. מבני ציבור רבים בבריטניה נקראו על שמה של שארלוט. בתו היחידה של לאופולד מנישואיו השניים, שרלוט, נסיכת בלגיה (שהייתה קיסרית מקסיקו), נקראה על שמה של שארלוט. מדיה וקבצים בנושא הנסיכה שארלוט מוויילס בוויקישיתוף הנסיכה שארלוט מוויילס, באתר "Find a Grave" (באנגלית)
מעגל (תורת הגרפים)

בתורת הגרפים, מעגל (באנגלית: Cycle graph או Circular graph) הוא גרף המורכב ממסלול לא-ריק המתחיל ומסתיים באותו צומת, כאשר הצמתים היחידים שחוזרים על עצמם הם הצומת הראשון והצומת האחרון. באופן פורמלי, מעגל הוא גרף בעל צמתים   v 0 , … , v n − 1 {\displaystyle \ v_{0},\dots ,v_{n-1}} , עם הקשתות   v i , v i + 1 ( mod n ) {\displaystyle \ v_{i},v_{i+1{\pmod {n}}}} . נהוג לסמן גרף מעגל המורכב מ-   n {\displaystyle \ n} קשתות כך: Cn. בגרף Cn מספר הקשתות שווה למספר הצמתים (שווה ל-   n {\displaystyle \ n} ) ודרגת כל צומת שווה ל-2. כלומר, מכל צומת יוצאות שתי קשתות. ישנם שמות נרדפים רבים לגרף מעגל: גרף מעגל פשוט (simple cycle graph), גרף מעגלי (cyclic graph), על אף שהשם השני אינו שכיח כיוון שהוא עשוי להתייחס גם למקרה הכללי יותר שבו הגרף מכיל מעגלים (כלומר, אינו גרף חסר מעגלים (acyclic graph)). שמות נפוצים נוספים: מעגל, פוליגון, n-gon. מעגל בעל מספר זוגי של צמתים נקרא מעגל זוגי (even cycle); מעגל בעל מספר אי-זוגי של צמתים נקרא מעגל אי-זוגי (odd cycle). הגרף הוא גרף קשיר הגרף הוא גרף 2-רגולרי הגרף הוא בעל מסלול אוילרי הגרף הוא בעל מסלול המילטוני הגרף הוא גרף 2-צביע - אם ורק אם יש מספר זוגי של צמתים הגרף הוא גרף 3-צביע הגרף הוא גרף דו-צדדי - אם ורק אם יש מספר זוגי של צמתים גרף מעגל מכוון הוא סוג של גרף מכוון שהוא גם גרף מעגל. שכל הקשתות בו מופנות לאותו כיוון. הוצאת קבוצת הצמתים המינימלית שתהפוך את הגרף לחסר מעגלים שווה ל-1. תהליך זה נקרא feedback vertex set. הוצאת קבוצת הקשתות המינימלית שתהפוך את הגרף לחסר מעגלים שווה ל-1. תהליך זה נקרא feedback arc set. בגרף זה, דרגת הכניסה שווה ל-1 ודרגת היציאה שווה ל-1. עקרון שובך היונים: כל מסלול בגרף באורך n+1 קודקודים מכיל מעגל. קיימים 2 או יותר עצים פורשים לגרפים: אין גרף שיש לו יותר מ-2 עצים פורשים, אם יש יותר מעץ פורש אחד אז מדובר במעגל, עבור K עצים פורשים ניתן לצייר מעגל בעל K צמתים. הרצת אלגוריתם DFS: במהלך הרצת האלגוריתם כל קשת אחורה שאינה בעץ הפורש היא מעגל. גרף שלם מדיה וקבצים בנושא מעגל בוויקישיתוף מעגל, באתר MathWorld (באנגלית)
קולורטורה

קוֹלוֹרָטוּרָה (בלועזית: Coloratura) היא מונח במוזיקה. המילה היא בשפה האיטלקית ומקורה מלטינית - colorare - לצבוע. שימוש במילה כיום, בדרך כלל מתייחס לתחום המוזיקה, בנושא של פיתוח מלודיה, בפרט במוזיקה ווקאלית, ובאופן מיוחד לרפרטואר האופראי של המאות ה-18 וה-19, כאשר מדובר בקישוט המלודיה בריצות, טרילים, קפיצות ושאר פעלולים וירטואוזיים. כמו כן המילה משמשת לתיאור קטעים של מוזיקה כזו, תפקידים מיוחדים בהם המוזיקה הזו דומיננטית, וכן לתיאור זמרי אופרה המתמחים בביצועה. הגדרה למונח קולורטורה, נמצאה לראשונה בלקסיקונים מוזיקליים, לא איטלקיים, מוקדמים. ב-Syntagma musicum של מיכאל פרטוריוס הגרמני משנת 1618, Dictionaire de musique של סבסטיאן דה ברוסאר הצרפתי (1703), וב- Musicalisches Lexicon של יוהאן גוטפריד ולתר משנת 1732. בכתבים מוקדמים אלו, ניתנת הגדרה קצרה למונח, ובדרך כלל הפניה למשמעותו האיטלקית. כריסטוף ברנהרד (1628–1692) מגדיר "קולורטורה" בשני אופנים - קדנצה - "ריצות שאינן מוגבלות בדיוק לתיבה אחת, ולעיתים מתמשכות לכדי שתיים או שלוש תיבות הלאה, ואשר מתאימות לשימוש בסיום קטעים" (Von der Singe-Kunst, oder Maniera, סביבות 1649) הקטנה - שינוי מלודיה באמצעות הוספת צלילים קצרים במקום צליל אחד ארוך במעבר אל הצליל הבא, אם בצעדים ואם בקפיצות. (Tractatus compositionis סביבות 1657). המונח לא הוזכר בלקסיקונים האיטלקיים המפורסמים - Le Nuove musiche של ג'וליו קאצ'יני (1601/2), Opinioni de' cantori antichi e moderni של פייר פרנצ'סקו טוסי (1723), Pensieri, e riflessioni pratiche sopra il canto figurato של ג'ובאני בטיסטה מנסיני (1774), Mémoire sur la voix humaine של מנואל גארסיה (1841). כמו כן לא הוזכר המונח אצל הכותבים האנגלים צ'ארלס ברני והנרי פות'רגיל צ'ורלי, אשר שניהם כתבו באריכות על המוזיקה האיטלקית בתקופה בה "קישוט" המלודיה היה חלק בלתי נפרד ממנה. המונח קולורטורה מתייחס לרוב לפיתוח וקישוט של מלודיה במוזיקה ווקאלית מהתקופה הקלאסית והרומנטית (בפרט בל קנטו). למרות זאת, גם במוזיקה מהמאות ה-15, ה-16, וה-17, ובפרט במוזיקת הבארוק, ישנם חלקים ניכרים בהם נעשה שימוש בקולורטורה במוזיקה ווקאלית וכלית. על כן, בשימוש מוזיקולוגי מודרני, המונח מתייחס למוזיקה בסגנון זה מכל התקופות, הן ווקאלית והן כלית. למרות הגזירה מן המילה הלטינית colorare, אין הכוונה ל"צביעת" הקול עצמו, באמצעות שינוי הגוון או איכות הקול לצורך הבעה, אלא לסוג מסוים של מוזיקה. כאשר מתייחסים לקולורטורה במוזיקה ווקאלית, המונח לא מוגבל לסוגי קולות מסוימים, אלא בכל קשת הקולות הנשיים והגבריים כאחד, נעשה שימוש באמנות הקולורטורה. למרות זאת, מקובל כי כאשר משתמשים המונח קולורטורה לבדו בתיאור זמר ("זמרת קולורטורה") הכוונה בדרך כלל לסופרן קולורטורה. תפקיד באופרה המיועד ל"סופרן קולורטורה", דורש מהמבצעת קול בעל מנעד גבוה, גמישות וזריזות, ויכולת וירטואוזית לבצע שירה מסובכת הכוללת קפיצות, ריצות, סטקטו וטרילים. מקובל לחלק את זמרות הסופרן קולורטורה לשני סוגים - סופרן קולורטורה וסופרן דרמטי-קולורטורה (ראה:סיווג קולות הסופרן). אך כאמור, המונח קולורטורה לא מתייחס רק לזמרות סופרן, ותפקידי קולורטורה קיימים גם עבור מצו-סופרן, קונטרה-אלטו, טנורים, בריטונים ובסים. דוגמאות לתפקידי קולורטורה בקולות שונים: תפקיד מלכת הלילה באופרה חליל הקסם מאת מוצרט מיועד לסופרן קולורטורה. האריה Every Valley Shall be Exalted מתוך האורטוריה משיח של הנדל היא דוגמה לתפקיד קולורטורה לטנור. אוסמין, תפקיד מתוך החטיפה מן ההרמון מאת מוצרט מצריך שימוש בקולורטורה מזמר בס. כל זמר בתפקיד מרכזי מאת רוסיני נצרך להשתמש בקולורטורה.
שחר אבקשך

שַׁחַר אֲבַקֶּשְׁךָ הוא פיוט שחיבר הפייטן רבי שלמה אבן גבירול. הפיוט חובר כאחד מפיוטי הרשות לנשמת כל חי ביום הכפורים, אך מושר בקרב קהילות רבות במועדים שונים. כך למשל, בקרב קהילות גאורגיה נהגו לשוררו בשחרית של חג הפסח, לאחר חזרת העמידה. הפיוט מכיל ארבעה בתים קצרים, הנאמרים בתפילת שחרית קודם לתפילת "נשמת כל חי". פיוטים דומים חוברו על ידי אבן-גבירול כרשויות לתפילת נשמת, והם מקבילים ל"שחר אבקשך" מבחינה סגנונית ותוכנית, בהם, "שפל רוח" ו"שחרתי בכל שחרי ונפשי". בבית הראשון קיימת פנייה לקב"ה ומוזכר הזמן בו נאמר הפיוט, "שחר אבקשך". בבית השני מודגש הפער בין האדם לבוראו והרגשות העזים שחש הדובר בעקבות זה, "אעמוד ואבהל". בבית השלישי שואל הדובר באופו רטורי מה יוכל לעשות במסגרת כוחותיו הגופניים המוגבלים. את התשובה הוא מוצא בבית הרביעי, בו הוא מבין כי כל עוד קיימת בו "נשמת אלוה" יוכל להתקרב לאל באמצעות "זמרת אנוש". המילים האחרונות בפיוט קושרות אותו לתפילת "נשמת" עבורה חובר. בשנות האלפיים זכה הפיוט ללחן עכשווי בידי הרב יהושע אנגלמן. אקרוסטיכון - האותיות הראשונות בארבעת הבתים מרכיבות את שמו הפרטי של המחבר, שלמה. שיבוץ - בפיוט משובצים מילים וביטויים מספר תהילים ומהפיוט נשמת כל חי. מצלול - שני הצלילים הדומיננטיים בפיוט הם "בי" ו"ך" המדגישים את הניגוד בין גדולת האל ("ך") לאפסיות האדם ("בי"). תפארת הפתיחה - חריזה בבית הראשון בין הדלת לסוגר, והצגת הנושא המרכזי של הפיוט, רצונו של הדובר להתקרב לאלוהיו, על ידי תפילה מבוקר עד ערב. דב ירדן, שירי הקדש לרבי שלמה אבן גבירול כרך א, עמ' 79. הפיוט שחר אבקשך, באתר הפיוט והתפילה שחר אבקשך שחר אבקשך אסתר אטינגר, ‏בקשה עם שחר, ארץ אחרת גיליון 21, תשס"ד 2004. שחר אבקשך בביצוע של יהושע אנגלמן. שחר אבקשך בביצוע של ישיבת ההסדר ירוחם. דב ירדן, שירי הקדש לרבי שלמה אבן גבירול כרך א, עמ' 79.
נשמת

האם התכוונתם ל... נשמת כל חי – קטע תפילה הנאמר בשבתות וחגים. מדרשת נשמת – מדרשה תורנית לנשים בירושלים.
נור (מחוז)

נור (בצרפתית: Nord, צפון) הוא מחוז בצרפת בחבל נור-פה דה קאלה, הנמצא בצפון צרפת המטרופולינית. נור נוצר מתוך המחוזות ההיסטוריים של רוזנות אינו, רוזנות פלנדריה והארכיבישופות הקתולית של קמברה. סמל ודגל המחוז הנוכחיים היו שייכים בעבר לרוזנות פלנדריה. זהו המחוז המאוכלס ביותר בצרפת, והיחידי במדינה בו מדוברת הולנדית לצד הצרפתית. נור גובל במחוזות פה-דה-קאלה ואן, בבלגיה ובים הצפוני. בירת המחוז, והעיר הרביעית בגודל אוכלוסייתה בצרפת, היא ליל. אתר האינטרנט הרשמי של נור (בצרפתית) נור, ברשת החברתית אקס (טוויטר) נור, ברשת החברתית אינסטגרם נור, ברשת החברתית LinkedIn אתר הנציבות הרשמי אתר המועצה הכללית ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
אוד

אוֹד (בצרפתית ובאוקסיטנית: Aude) הוא מחוז בצרפת בחבל אוקסיטניה, הנמצא בדרום-מרכז צרפת המטרופולינית ונקרא על שם הנהר אוד. המחוז מכונה גם ארץ הקתרים, כת שפעלה באזור בין המאה ה-11 לה-13. המחוז הוקם ב-1790 מתוך מחוז לנגדוק והוא אחד מ-83 המחוזות המקוריים שנוצרו לאחר המהפכה הצרפתית. המחוז מוקף במחוזות הפירנאים המזרחיים, ארייז', גארון עילית, טארן, וארו ובמפרץ ליון ממזרח. בירת אוד היא העיר קרקסון, אתר מורשת עולמית, הידועה בעיקר בזכות ביצוריה המרשימים, הכוללים חומת עיר כפולה ובה צריחים ומגדלי שמירה. אוד, ברשת החברתית פייסבוק אוד, ברשת החברתית אינסטגרם אוד, סרטונים בערוץ היוטיוב אתר האינטרנט הרשמי של אוד אתר הנציבות הרשמי אתר המועצה הכללית עד תום 2015 השתייך המחוז לחבל לנגדוק-רוסיון. ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
קלבדוס (מחוז)

קלבדוס (בצרפתית: Calvados) הוא מחוז בצרפת בחבל נורמנדי, הנמצא בצפון צרפת המטרופולינית. יש הטוענים שהמחוז נקרא על שם ספינת הארמדה הספרדית סלבדור (Salvador) שטבעה בקרבת ארומאנש לה בן ב-1588, ויש הגורסים כי מקור שמה הוא calva dorsa, "סלעים חשופים", על שם שני סלעים בקרבת החוף. המחוז הוקם ב-1790 מתוך מחוז נורמנדי והוא אחד מ-83 המחוזות המקוריים שנוצרו לאחר המהפכה הצרפתית. קלבדוס גובל במחוזות סן-מריטים, אר, אורן ומאנש ומצפון לו נמצא מפרץ הסן, חלק מתעלת למאנש. בירת המחוז היא העיר קן (Caen). לוחמי בעלות הברית נחתו ולחמו בחופי קלבדוס במסגרת הפלישה לנורמנדי. אתר האינטרנט הרשמי של קלבדוס קלבדוס, ברשת החברתית פייסבוק קלבדוס, ברשת החברתית אקס (טוויטר) קלבדוס, ברשת החברתית אינסטגרם קלבדוס, ברשת החברתית LinkedIn קלבדוס, סרטונים בערוץ היוטיוב אתר הנציבות הרשמי אתר המועצה הכללית ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
טארן וגארון

טארן וגארון (בצרפתית: Tarn-et-Garonne, באוקסיטנית: Tarn e Garona) הוא מחוז בצרפת בחבל מידי-פירנה, הנמצא בדרום מערב צרפת המטרופולינית. המחוז הוקם ב-4 בנובמבר 1808 מתוקף צו של נפוליאון כשמעל לחצי מהטריטוריה נלקחה ממחוז לוט, ומעל לשליש מגארון עילית. בירת טארן וגארון היא מונטובן. אתר האינטרנט הרשמי של טארן וגארון אתר הנציבות הרשמי אתר המועצה הכללית טארן וגארון (צרפת), דף שער בספרייה הלאומית ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
מאנש

מאנש (בצרפתית: Manche) הוא מחוז בצרפת בחבל נורמנדי תחתית, הנמצא בצפון צרפת המטרופולינית ונקרא על שם תעלת למאנש (השרוול). המחוז הוקם ב-4 במרץ 1790 והוא אחד מ-83 המחוזות המקוריים שנוצרו לאחר המהפכה הצרפתית. עד 1796 הייתה בירת המחוז קוטנס (Coutances), והיא חזרה לתפקד כבירת מאנש לאחר מלחמת העולם השנייה, בגלל ההרס הכמעט מוחלט של בירתה החדשה סן-לו (Saint-Lô) במהלך הפלישה לנורמנדי. לאחר שהאחרונה נבנתה מחדש, היא חזרה לתפקד כבירה. אתר האינטרנט הרשמי של מאנש אתר הנציבות הרשמי אתר המועצה הכללית ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
חוק הבולים (1765)

חוק הבולים (שם מלא: חוק חובות המושבות האמריקניות, 1765) היה חוק שקבע הפרלמנט הבריטי בשנת 1765, אשר חייב את שלוש עשרה המושבות הבריטיות באמריקה הצפונית במס בולים. חוק דומה חל על תושבי בריטניה הגדולה מזה כמה עשורים לפני כן, אך בניגוד לתושבי בריטניה, לתושבי המושבות לא ניתן ייצוג בפרלמנט. החוק בוטל לאחר שנה בעקבות מחאת המושבות והנזק הכלכלי שגרמה המחאה לממלכה. נהוג לראות בחוק כאחד הזרזים לפרוץ המהפכה האמריקאית, במהלכה נפרדו המושבות מהאימפריה הבריטית והקימו את ארצות הברית של אמריקה. החוק נחקק כדי לכסות את ההוצאות הכבדות של מלחמת הצרפתים והאינדיאנים ולכלכל חיל משמר לטריטוריה החדשה של בריטניה בקנדה. החוק עבר בפרלמנט הבריטי ביוזמת שר האוצר בממשלתו של ויליאם פיט - צ'ארלס טאונסנד, ללא מתנגדים ב-22 במרץ 1765 ונכנס לתוקף באחד בנובמבר באותה השנה. חשוב לציין שחוק דומה היה קיים באי הבריטי מ-1694, אלא שבמושבות נועדו המיסים להיות נמוכים יותר. בנוסף, החוק נועד לאזן את רמת המיסוי בין אזרחי הממלכה לבין תושבי המושבות האמריקניות: עד אז, כל אזרח בריטי שילם בממוצע פי 26 יותר מס לשלטון הבריטי מאשר תושבי המושבות. בטרם עבר החוק בפרלמנט הבריטי נערכה עבורו תעמולה גדולה. היחס לחוק היה דואלי - מצד אחד הייתה אליו התנגדות עזה ומצד שני היו ניסיונות של לא מעט אישי ציבור להתמנות למפיצי בולים, לדוגמה ריצ'רד הנרי לי. המחאה עברה לשלב הבא כאשר פטריק הנרי, עורך דין מאזורי הספר של וירג'יניה הגיש לפרלמנט מסמך שכלל שבע הצעות בנוגע להתנהגות הממשל הבריטי שהיו אומנם קונקרטיות למדינתו, אך בשל הדמיון הרב בין המושבות אפשר היה בקלות רבה להחיל אותן גם על שאר המושבות. על-פי הטענות, לפרלמנט האנגלי אין הזכות להטיל מיסים על המתיישבים אלא רק לפרלמנט של וירג'יניה עצמה. כמו כן הוא טען שחוק הבולים פוגע בזכויות שמהן נהנו תושבי וירג'יניה מאז ומעולם בגלל היותם אנגלים, דהיינו מייצוג הולם בפרלמנט כפי שיש לתושבי האי הבריטי. בנוסף להצעות הכעיס את יושבי המליאה כאשר הצהיר: "לקיסר היה את ברוטוס; לצ'ארלס הראשון את קרומוול; ולג'ורג' השלישי–" [בשלב זה נפסק הנאום על ידי צעקות "בגידה!" "בגידה!"] "יכול ג'ורג' השלישי להפיק תועלת מדוגמאות אלו. אם זוהי בגידה, הבה ננצלה עד תומה." אמנם הנרי התנצל על הדברים מאוחר יותר, אך האפקט לנאומו הסוער נשאר כשהיה. תנועת המחאה התפשטה עד מהרה הלאה ולבשה מימד חשוב יותר במסצ'וסטס. שם קבוצות שנתקראו "בני החירות" בזזו את ביתו של סגן המושל, התקיפו, איימו ותלו בחוצות העיר בובות בדמות תומכי החוק. פעולותיהם גרמו למפיצי בולים רבים להתפטר, חלקם באונס. על פי דרישת מסצ'וסטס התכנס בניו יורק "קונגרס חוק הבולים" שבו השתתפו נציגיהם של תשע מהמושבות. הקונגרס שלח למלך ולשני בתי הפרלמנט עצומה שקראה לביטול החוקים שהחלו להתקבל מקץ מלחמת שבע השנים. הם טענו שלא ייתכן שהמלך יטיל עליהם מיסוי ללא ייצוג שלהם בפרלמנט במקביל. סיסמתם המפורסמת הייתה - "No taxation without representation", בתרגום חופשי - "אין מיסוי ללא ייצוג". בנוסף לכך החלו להתגבש במושבות קבוצות סוחרים שהטילו חרם על מוצרים בריטיים. כתוצאה מהסירוב להפיץ את הבולים כמעט ונעצר לגמרי המסחר במושבות. ב-18 במרץ 1766 ביטל הכתר הבריטי את החוק. הביטול היה בעיקר כתוצאה מלחצם של סוחרים בריטים שהודאגו מהפסדיהם ההולכים וגדלים במושבות המשותקות מסחרית. הם התהוו כקבוצות לחץ על הפרלמנט והשתמשו לשם כך בכוחם הרב. ביום בו בוטל החוק התקבל חוק מקביל - החוק ההצהרתי(אנ'). קונגרס חוק הבולים אין מיסוי ללא ייצוג חוקי טאונסנד לינוי המלכה מדיה וקבצים בנושא חוק הבולים בוויקישיתוף חוק הבולים, באתר אנציקלופדיה בריטניקה (באנגלית)
סייג רום

הביטוי סייג רום מתאר את הגובה המקסימלי אליו מסוגל להגיע כלי טיס. יש להבדיל מונח זה מהמונח תקרת שירות שמתאר את הגובה המקסימלי בו כלי טיס מסוגל לנסוק במהירות 100 רגל לדקה. במהלך תנועתו של כלי טיס באוויר, ישנה חשיבות ללחץ האוויר בסביבת כלי הטיס. בעזרת המנוע (בוכנה או סילון) נע כלי הטיס ונוצרת זרימת אוויר על משטחי העילוי וגוף המטוס אשר מחזיקים את כלי הטיס באוויר. ככל שעולים גבוה יותר באטמוספירה, כך קטנה יותר כמות החמצן באוויר ומנוע כלי הטיס אינו מסוגל להגיע לניצולת מספיקה כדי לשמור על מהירות כלי הטיס באוויר (מנוע זקוק לחמצן לצורך הנעתו). כך כלי הטיס מתחיל לרדת מגובה הטיסה לגובה בו יש מספיק חמצן המאפשר ניצולת מלאה למנוע. הנדסת אווירונאוטיקה ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
פאג"י (פירושונים)

האם התכוונתם ל... פאג"י – תנועה אידאולוגית ופוליטית חרדית שפעלה בשנות ה-40 של המאה ה-20 פא"י (פועלי אגודת ישראל) - תנועה פוליטית-התיישבותית חרדית שנוסדה בפולין ופעלה בארץ ישראל ובמדינת ישראל בנק פאג"י – בנק ישראלי שנוסד על ידי פועלי אגודת ישראל שיכון פאג"י – שכונה בירושלים שנוסדה על ידי פאג"י
חידוש (פירושונים)

בעברית, חידוש הוא תיאור המבטא דבר-מה שאינו שגרתי, המוסיף תוכן אחר, לא צפוי ולעיתים מפתיע. האם התכוונתם ל... תחדיש (נאולוגיזם) – מילה חדשה, מטבע לשון חדש או משמעות חדשה למילה קיימת גרסת כיסוי (קאבר) – ביצוע מחודש של שיר שבוצע במקור על ידי אמן אחר רימייק – יצירה המתבססת בעיקר על יצירה קודמת ביהדות: חידוש – מונח הלכתי המתאר דין או מצווה החורגים ממערכת הכללים ההלכתית הרגילה "חידוש" (אנ') בדרך הלימוד הישיבתית - מבטא תובנה מפתיעה חדשה בסוגיה הנלמדת או הסבר לא צפוי וכולל המסביר כמה קושיות חידוש הסמיכה – פולמוסים שהתרחשו סביב הנושא של חידוש מוסד הסמיכה לרבנות שנפסק בגלות חידוש עבודת הקורבנות – פולמוסים שהתרחשו סביב שאלת חידוש עבודת הקורבנות שנהגה בבית המקדש והופסקה עם חורבנו
גרמי

האם התכוונתם ל... פרס גראמי – אחד הפרסים המוערכים ביותר בתעשיית ההקלטות בארצות הברית דינא דגרמי – במשפט העברי "גרמי" הוא היזק שממוקם בין גרמא, שבו האדם המזיק פטור, לבין נזק ישיר ג'רמי – גרסה אנגלית לשם ירמיה גרמי – עיירה ומונומנט ארכיטקטוני בגאורגיה, 175 קילומטר מזרחית לטביליסי, הייתה בעבר בירת ממלכת קאחתי.
אוכל, שתייה, ביחד, לבד

אוכל, שתייה, ביחד, לבד היא סדרת טלוויזיה ישראלית דוקומנטרית בת 4 פרקים, המתעדת את יושבי מסעדת "הבראסרי" בתל אביב במהלך יממה אחת. בלב רחוב אבן גבירול שוכנת מספר שנים מסעדת ה"ברסארי". במקום, הפתוח 24 שעות ביממה, מתקבצים אנשים מכל הסוגים המאפיינים את הכרך: ברמנים צעירים, סטודנטים, קשישות וקשישים, ידוענים ועובדים קשי יום. כולם מנסים לחוות כמה שעות של ביחד בתוך הלבד האורבני החונק. הפרקים, המצולמים כל אחד בשעה אחרת של היממה, מספרים סיפור אחד: את סיפורם של אנשים הרוצים מעט קרבה. רותה קופפר, סקס, אקסטזי ואבקת מרק, באתר הארץ, 19 במרץ 2007 תיגל נשיא, עכבר העיר, המסעדה הגדולה, באתר הארץ, 21 במרץ 2008 הערב בטלוויזיה / יום רביעי 21.3.07, באתר גלובס, 21 במרץ 2007
קלוקולאן

קלוקולאן (אנגלית: Clocolan, סות'ו: Hlohlolwane משמעות: קום והילחם) היא עיירה קטנה שהוקמה בשנת 1906 בפרובינציית המדינה החופשית שבדרום אפריקה. קלוקולאן שוכנת באזור עשיר במחצבי אבן חול. אזור זה נכבש בראשית המאה ה-19 מידי ממלכת לסוטו. מחוז קלוקלאן הוא המחוז השני בקוטנו בדרום אפריקה, אך עם זאת הוא המחוז הפורה והמפותח חקלאית במדינה, ובו מגדלים חיטה ותירס, עדרי בקר וכבשים, וכן פירות מיוחדים כגון דובדבנים. מדיה וקבצים בנושא קלוקולאן בוויקישיתוף אתר האינטרנט הרשמי של קלוקולאן (הקישור אינו פעיל, 7 בדצמבר 2021) השם האנגלי הוא שיבוש של השם שנתנו למקום בני סות'ו. כשהגיעו האפריקאנרים הראשונים למקום הם התקשו בהגיית השם ואמרו: קלוקולאן ערך זה הוא קצרמר בנושא גאוגרפיה של דרום אפריקה ובנושא יישובים באפריקה. אתם מוזמנים לתרום לוויקיפדיה ולהרחיב אותו.